118. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 814 της 1/8 Νοεμ. 1976 (ΦΕΚ Α΄ 293) Περί καθορισμού της διαδικασίας βεβαιώσεως και εισπράξεως του υπό των παρ. 1 και 3 του άρθρ. 9 του Νόμ. 383/1976 προβλεπομένου φόρου επί μεταβιβάσεως φορτηγών αυτοκινήτων δημοσίας χρήσεως. Έχοντες υπ’όψει: 1.Την διάταξιν της παρ. 4 του άρθρ. 9 του Νόμ. 383/1976 «περί διενεργείας εμπορευματικών μεταφορών δια φορτηγών αυτοκινήτων δημοσίας χρήσεως και άλλων τινών διατάξεων». 2.Την υπ’ αριθ. 714/15.9.1976 γνωμοδότησιν του Συμβουλίου της Επικρατείας, προτάσει του Ημετέρου επί των Οικονομικών Υπουργού, απεφασίσαμεν και διατάσσομεν: Σελ. 242,864(β) Τεύχος 1264-Σελ. 104 Άρθρον μόνον.-1.Ο υπό των περιπτ. α΄ και β΄ της παρ. 1 του άρθρ. 9 του Νόμ. 383/1976 προβλεπόμενος φόρος υπέρ του Δημοσίου επί της πρώτης μεταβιβάσεως της αδείας κυκλοφορίας φορτηγών αυτοκινήτων δημοσίας χρήσεως, καταβάλλεται υπό του πωλητού εφ’ άπξ προ της συντάξεως της πράξεως μεταβιβάσεως, βάσει σχετικού σημειώματος της αρμοδίας υπηρεσίας του Υπουργείου Συγκοινωνιών προς τον Αρμόδιον Οικον. Έφορον, περιλαμβάνοντος τα αναγκαία στοιχεία δια τον προσδιορισμόν και καταβολήν του εν λόγω φόρου. Επί τη βάσει του σημειώματος τούτου ο Οικον. Έφορος υπολογίζει τον φόρον, διαβιβάζει δε το σημείωμα τούτο προς τον Ταμίαν δια την είσπραξιν του οφειλομένου ποσού. ΄Αμα τη εκ μέρους του υποχρέου καταβολή του οφειλομένου φόρου, το σημείωμα τούτο επιστρέφεται εις τον Οικον. Έφορον, ειδοποιείται δε η αρμοδία υπηρεσία του Υπουργείου Συγκοινωνιών, ίνα προβή εις τας σχετικάς ενεργείας δια την σύνταξιν της πράξεως μεταβιβάσεως. 2.Ο υπό της περιπτώσεως γ΄ της παρ. 1 και του δευτέρου εδαφίου της παρ. 3 του άρθρ. 9 του Νόμ. 383/1976 προβλεπόμενος φόρος επί της μεταβιβάσεως των φορτηγών αυτοκινήτων μετά των αδειών κυκλοφορίας αυτών ως δημοσίας χρήσεως βεβαιούται και εισπράττεται κατά τας περί φορολογίας εισοδήματος κειμένας διατάξεις. Εις τον επί των Οικονομικών Υπουργόν, ανατίθεμεν την δημοσίευσιν και εκτέλεσιν του παρόντος Π.Δ/τος. Για την ισχύ των διατάξεων του παρόντος Π.Δ. βλ. την παρ. 6 άρθρ. 10 Νόμ. 2579/17-17 Φεβρ. 1998 (ΦΕΚ Α΄ 31) κατωτ. αριθ. 183. 21.Ε.δ.118 Φορτηγά αυτοκίνητα 